Diari Oficial de la Generalitat Valenciana


Sumari del DOGV 5839, del 01-09-2008 (2008/9485)

RESOLUCIÓ de 18 de juliol de 2008, de la Direcció General d'Administració Autonòmica, per la qual es convoca concurs de mèrits número 78/2008, per a la provisió de llocs de treball de naturalesa funcionarial, sector administració especial, grup A, advocats de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5839

Data del DOGV
:   01-09-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/9485


Data del document
:   18-07-2008

Organisme emissor
:   Conselleria de Justícia i Administracions Públiques

Tipus de document
:   Resolució

Correcció d'errades

Anàlisi jurídica

 Descriptors 

:   * advocat
    * concurs administratiu
    * administració regional

RESOLUCIÓ de 18 de juliol de 2008, de la Direcció General d'Administració Autonòmica, per la qual es convoca concurs de mèrits número 78/2008, per a la provisió de llocs de treball de naturalesa funcionarial, sector administració especial, grup A, advocats de la Generalitat. [2008/9485]
La disposició addicional primera de la Llei 10/2005, de 9 de desembre, de la Generalitat, d'Assistència Jurídica a la Generalitat, establix que el personal funcionari de carrera que reunisca els requisits que en eixa disposició es determinen, podrà ingressar en el Cos d'Advocats de la Generalitat, prèvia la superació de, en cada cas, un curs selectiu o prova selectiva específica.
Per Orde d'1 de setembre de 2006, de la Conselleria de Justícia, Interior i Administracions Públiques (DOGV núm. 5339, de 5.9.2006), es va convocar el curs selectiu i la prova selectiva específica prèvia per a l'ingrés en el Cos d'Advocats de la Generalitat, Convocatòria 2/2006.
Per Resolució de 22 de febrer de 2007, del conseller de Justícia, Interior i Administracions Públiques, es publica la relació d'aspirants que han superat la prova selectiva específica prèvia per a l'ingrés en el Cos d'Advocats (DOCV núm. 5458, de 26.2.2007).
Per Orde de 26 de febrer de 2007, del conseller de Justícia, Interior i Administracions Públiques (DOCV núm. 5458, de 26.02.2007), es nomenen advocats de la Generalitat als qui han superat la prova selectiva específica prèvia per a l'ingrés en el Cos d'Advocats de la Generalitat, convocatòria número 2/2006.
Per Resolució de 5 d'octubre de 2007, del conseller de Justícia i Administracions Públiques, es publica la relació d'aspirants que han superat el curs selectiu per a l'ingrés en el Cos d'Advocats (DOCV núm. 5623, de 22.10.2007), i la correcció d'errades de 22 d'octubre de 2007 (DOCV núm. 5631, de 2.11.2007).
Per Orde de 16 de novembre de 2007, del conseller de Justícia i Administracions Públiques (DOCV núm. 5644, de 21.11.2007), es nomenen advocats de la Generalitat als qui van superar el curs selectiu per a l'ingrés en el Cos d'Advocats de la Generalitat, convocatòria número 2/2006.
L'apartat segon de la disposició transitòria segona de la Llei 10/2005, de 9 de desembre, de la Generalitat, d'Assistència Jurídica a la Generalitat, establix que «Una vegada celebrat el curs selectiu a què es referix la disposició addicional primera, el titular de la Conselleria competent en la matèria convocarà concurs per a la provisió dels llocs de treball reservats a funcionaris del Cos d'Advocats de la Generalitat entre les persones que hagueren ingressat en el Cos d'Advocats de la Generalitat, sense perjuí que qualsevol d'ells poguera passar a exercir llocs de lliure designació.»
Així mateix, els aspirants que han superat les proves selectives d'accés al grup A, sector administració especial, advocats, convocatòria 1/2006, de conformitat amb el que disposa l'article 9.1 del Text Refós de la Llei de Funció Pública Valenciana, hauran d'ingressar en la funció pública, per mitjà de nomenament conferit per l'òrgan competent després de l'obtenció d'una destinació triada entre els llocs de treball oferits, d'acord amb l'orde que tinguera després de superar les proves corresponents.
Per tot el susdit, a fi de culminar el procés d'accés al Cos d'Advocats de la Generalitat, a través de la prova selectiva específica prèvia i el curs selectiu d'accés previstos en la disposició addicional primera de la Llei 10/2005, de 9 de desembre, de la Generalitat, és procedent la convocatòria del concurs de mèrits.
Esta resolució es dicta de conformitat amb el que disposa l'article 20 i concordants del Text Refós de la vigent Llei de la Funció Pública Valenciana; els articles 19 a 25 del Reglament de Selecció, Provisió de Llocs de Treball i Carrera Administrativa, aprovat per Decret 33/1999 de 9 de març, del Govern Valencià, i l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball.
Vista la Resolució de 8 de maig de 2008, del director general d'Administració Autonòmica (DOCV núm. 5761, de 13.05.2008), per la qual s'aproven les relacions de llocs de treball de l'administració al servici del Consell de la Generalitat.
En virtut d'això, fent ús de les facultats que li conferix l'apartat 3 de l'article 18 del Reglament aprovat pel ja indicat Decret 33/1999, esta Direcció General fent ús de les competències que li atribuïx l'article 13 del Decret 122/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resol:
Primer
D'acord amb el que preveu l'apartat segon de la disposició transitòria segona de la Llei 10/2005, de 9 de desembre, de la Generalitat, i en l'apartat segon de la disposició transitòria segona del Decret 84/2006, de 16 de juny, del Consell, pel qual s'aprova el Reglament de l'Advocacia General de la Generalitat, es convoca concurs per a la provisió dels llocs de treball de naturalesa funcionarial, sector administració especial, grup A, advocats de la Generalitat. Dit concurs es desplegarà d'acord amb les bases següents:
Primera. Participants
1r Participaran amb caràcter forçós:
Els funcionaris de carrera que van superar la prova selectiva específica prèvia i el curs selectiu d'accés previstos en la disposició addicional primera de la Llei 10/2005, de 9 de desembre, de la Generalitat, convocatòria 2/2006, i que no siguen titulars d'un lloc amb destinació definitiva en el Cos d'Advocats de la Generalitat, i que es troben en servici actiu en l'esmentat Cos.
Els qui no participen en el present concurs seran declarats en la situació d'excedència que procedisca d'acord amb la normativa d'aplicació.
2n Poden participar amb caràcter voluntari:
Els funcionaris de carrera del grup A, advocats de la Generalitat, que siguen titulars d'un lloc amb destinació definitiva en el Cos d'Advocats de la Generalitat, així com els qui hagen superat la prova o el curs selectius assenyalats en l'apartat anterior esstiguen en una situació diferent de la de servici actiu en el dit Cos.
Segona. Presentació de sol·licituds
Els concursants presentaran la seua sol·licitud de participació en esta convocatòria d'acord amb el model que es facilitarà en les oficines públiques indicades en l'annex de la present resolució. Així mateix, presentaran el model de sol·licitud de destinació.
Les sol·licituds es presentaran en el termini de 15 dies hàbils comptats des de l'endemà al de la publicació d'esta convocatòria en el Diari Oficial de la Comunitat Valenciana, en el registre general de la Conselleria de Justícia i Administracions Públiques, en els corresponents registres dels servicis centrals i territorials de les distintes conselleries o en les altres oficines públiques a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
A la sol·licitud de participació s'adjuntarà la documentació, degudament confrontada, justificativa dels mèrits que s'al·leguen, si no consten en el Registre de Personal de la Direcció General d'Administració Autonòmica. S'entendran al·legats els mèrits que ja consten inscrits en dit registre i que hagen de valorar-se d'acord amb la convocatòria, sense necessitat aportar els documents corresponents. A fi de facilitar la gestió del procediment, la documentació que s'aportació haurà de presentar-se en el mateix orde en què vénen relacionats els apartats del barem indicat en la base quarta.
Tercera. Llocs de treball a sol·licitar
Els participants amb caràcter forçós hauran de sol·licitar, per orde de preferència, tots els llocs de treball relacionats en l'annex II per als quals complisquen els requisits i, com a mínim, el lloc de treball que ocupen, d'acord amb el que disposa l'article 45.3 de la Llei de Funció Pública Valenciana.
Els participants amb caràcter voluntari podran sol·licitar, per orde de preferència, els llocs de treball relacionats en l'annex II per als quals complisquen els requisits.
Quarta. Barem de mèrits
1r. De conformitat amb el que disposa l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball, la valoració dels mèrits dels concursants es realitzarà d'acord amb el que s'establix en la present base:
A) Antiguitat i grau:
1) Antiguitat: es valorarà a raó de 0,05 punts per cada mes complet de servicis en actiu en les distintes administracions públiques, fins a un màxim de 9 punts. A l'efecte també es computaran els servicis reconeguts a l'empara del que disposa la Llei 70/1978, de 26 de desembre, de Reconeixement dels Servicis Previs en l'administració Pública.
2) Grau: el grau personal consolidat pels aspirants es valorarà en la forma següent:
a) Grau consolidat inferior al del lloc sol·licitat: 1 punt.
b) Grau consolidat igual o superior al del lloc sol·licitat: 2 punts.
La puntuació màxima possible a obtindre en el present apartat A serà, en conseqüència, d'11 punts.
B) Formació:
1) Titulació acadèmica:
Per qualsevol títol acadèmic oficial d'igual o superior nivell a l'exigit per a l'exercici del lloc de treball a proveir, excloent-ne el que siga necessari per a l'accés al lloc: 1,5 punts per títol, fins a un màxim de 3 punts. Només es puntuarà el títol o títols de major nivell, entenent-se compreses aquelles altres titulacions necessàriament prèvies per a l'obtenció del nivell superior.
2) Cursos de formació i perfeccionament:
Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 3 punts i d'acord amb l'escala següent:
a) De 100 o més hores: 2,00 punts.
b) De 75 o més hores: 1,50 punts.
c) De 50 o més hores: 1,00 punts.
d) De 25 o més hores: 0,50 punts.
e) De 15 o més hores: 0,20 punts.
En cap cas no es puntuaran en el present subapartat ni en l'anterior els cursos de valencià i d'idiomes ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
Així mateix i en el supòsit de cursos impartits, estos es valoraran per una sola vegada, no sent susceptibles de ser valorades successives edicions d'un mateix curs.
3) Valencià:
El coneixement del valencià es valorarà fins a un màxim de 3 punts prèvia acreditació d'estar en possessió del corresponent certificat expedit o homologat per la Junta Qualificadora de Coneixements del Valencià d'acord amb l'escala següent:
a) Coneixement oral: 0,75 punts
b) Grau elemental: 1 punt
c) Grau mitjà: 2 punts
d) Grau superior: 3 punts
La valoració del coneixement del valencià s'efectuarà puntuant exclusivament el nivell més alt obtingut, sempre que no constituïsca un requisit del lloc degudament establit en la classificació, valorant-se exclusivament en este últim cas la possessió de major nivell del requerit, a raó d'un punt per cada nivell que excedisca de l'exigit en la classificació.
4) Idiomes comunitaris:
Fins a un màxim de 2 punts, a raó de 0,40 punts per curs o la seua equivalència si es tracta de cicles d'escola oficial d'idiomes, així com 0,40 punts per cada 12 crèdits d'idioma comunitari, corresponents a títol oficial universitari de llicenciatura en les distintes filologies, o de mestre, especialitat de llengua estrangera, sempre que no es tracte del títol que va servir per a pertànyer al respectiu grup de titulació, i que no haja sigut objecte de valoració per l'apartat de formació.
La puntuació màxima possible a obtindre en el present apartat B) serà, en conseqüència, d'11 punts.
C) Mèrits específics: es valorarà l'experiència com a funcionari de carrera en l'exercici de llocs de treball, d'acord amb els apartats següents:
1)En concepte d'experiència en l'exercici d'alguns dels llocs a què es referix l'annex del Decret 27/2001, de 30 de gener, del Govern Valencià, d'Organització i Règim de Funcionament dels Servicis Jurídics de la Generalitat Valenciana, a raó de 0.10 punts per mes complet de servicis, fins a un màxim de 2 punts.
2)En concepte d'experiència en l'exercici d'alguns dels llocs del Cos d'Advocats de la Generalitat, a raó de 0.15 per mes complet de servicis, fins a un màxim d'1 punt.
La puntuació màxima a obtindre en el present apartat C) serà de 3 punts.
2n. La puntuació màxima possible a obtindre per tots els apartats serà de 25 punts.
Cinquena. Puntuació mínima
Per a obtindre l'adjudicació del lloc és necessari aconseguir un mínim de 5 punts.
Sisena. Valoració de mèrits
Únicament es tindran en compte els mèrits al·legats, obtinguts i acreditats abans de finalitzar el termini de presentació de sol·licituds per a participar en este concurs.
Els mèrits es valoraran per una comissió de valoració, la composició de la qual s'indica en l'apartat segon de la present resolució.
Setena. Adjudicació de destinacions
L'adjudicació de destinacions segons l'orde de la puntuació que s'haguera obtingut per aplicació del barem assenyalat en la base quarta i d'acord amb l'orde de preferència que hagen fet constar els concursants.
En cas d'empat s'adjudicarà el lloc concursant que haja obtingut major puntuació en l'apartat de formació; si dita puntuació fora també igual, es considerarà l'obtinguda per antiguitat i grau; i finalment els mèrits específics. De persistir l'empat, s'adjudicarà per sorteig.
La comissió de valoració, immediatament abans de redactar la proposta de resolució, posarà de manifest a les persones interessades les puntuacions assignades en les distintes fases de valoració del concurs, així com els llocs adjudicats, per mitjà de la publicació en el tauler d'anuncis dels servicis centrals de la Conselleria de Justícia i Administracions Públiques i en els taulers d'anuncis de les direccions territorials de la Conselleria a Alacant (Rambla Méndez Núñez núm. 41, Torre Generalitat) i a Castelló (Carrer Major núm. 78). En l'anunci corresponent es concedirà un termini de 10 dies hàbils, a comptar des de l'endemà de l'exposició, perquè les persones interessades puguen al·legar i, si fa el cas, justificar el que estimen pertinent davant de la comissió de valoració, i als mers efectes informatius s'inserirà en la pàgina web d'esta Direcció General: http://www.cjap.gva.es/ (apartat centres directius: Direcció General d'Administració Autonòmica/Enllaços/Provisió de llocs).
Una vegada redactada per la comissió de valoració la proposta de resolució, amb les al·legacions i justificacions presentades, tant si hagueren sigut estimades com desestimades, serà elevada a la Direcció General d'Administració autonòmica per a la publicació en el DOCV, la qual servirà de notificació als interessats.
Vuitena Convocatòria per al personal que ha superat les proves selectives, convocatòria 1/2006.
Immediatament després de dictar-se la resolució d'adjudicació del concurs, els aspirants que van superar les proves selectives d'accés al grup A, administració especial, advocats de la Generalitat, convocatòria 1/2006, seran convocats en acte únic, a través d'inserció d'un anunci en el DOCV, per a triar destinació i la seua adjudicació, segons l'orde de puntuació que es va obtindre en el procés selectiu, entre els llocs oferits en este concurs que hagen quedat vacants.
Les destinacions adjudicades ho seran amb caràcter definitiu.
Novena. Resolució del concurs
El present concurs serà resolt per la Direcció General d'Administració Autonòmica de la Conselleria de Justícia i Administracions Públiques, en un termini no superior a sis mesos, a comptar des de l'endemà a aquell en què finalitze el termini de presentació de sol·licituds.
Deu Desistiment, renúncia i sol·licitud condicionada
1) Desistiment: Els concursants voluntaris podran desistir de la seua petició dins del termini de presentació d'instàncies. Transcorregut el termini indicat, no s'acceptarà cap desistiment, per la qual cosa les persones participants en el concurs queden vinculades a les seues sol·licituds i al resultat del concurs; sense perjuí del que s'indica en l'apartat 3) d'esta mateixa base.
2) Renúncia: No produirà cap efecte la renúncia de la destinació adjudicada en este concurs, llevat que amb anterioritat a la finalització del termini possessori, excloses les pròrrogues que eventualment s'acorden, les persones interessades obtingueren una altre destínació per resolució d'una altra convocatòria concurrent, tant de concurs com de lliure designació, i en este cas podran optar per una de les destinacions adjudivades, per mitjà d'un escrit dirigit a la Direcció General d'Administració Autonòmica, entenent que renúncia a la resta de llocs adjudicats.
A estos efectes, s'entén per convocatòries concurrents les que en la data de finalització del termini de presentació d'instàncies d'alguna d'elles, no s'haguera publicat la resolució d'una altra.
3) Sol·licitud condicionada: D'acord amb el que preveu l'article 23.3) del Reglament de Selecció, Provisió de Llocs de Treball i Carrera Administrativa, aprovat per Decret 33/1999, de 9 de març, del Govern Valencià, per raons de convivència, les quals hauran de quedar acreditades en les actuacions, els qui participen en el concurs podran condicionar les seues respectives peticions de vacants per a determinat municipi, al fet que també obtinguen destinació en este concurs i en el mateix municipi, els concursants amb els qui convisquen. En el supòsit d'unions de fet, la convivència haurà d'acreditar-se per mitjà del certificat de la inscripció en el Registre d'Unions de Fet de la Comunitat Valenciana o en qualsevol altre Registre Oficial d'Unions de Fet.
La sol·licitud condicionada d'un o més llocs ha de formular-se necessàriament de mode exprés, en la instància de participació en el concurs, amb identificació de la persona i municipi de destinació a què es condiciona la sol·licitud. Quan els sol·licitants no puguen obtindre destinació en el mateix municipi a què hagen condicionat la seua petició, se'ls tindrà per desistits, sense perjuí del que procedisca respecte d'altres peticions de destinació que hage
n pogut formular.
Onze. Cessament i presa de possessió
En la resolució del concurs s'indicarà allò que corresponga en relació amb el cessament i presa de possessió del lloc de treball que hagen de formalitzar-se com a conseqüència d'aquell.
Segon
La comissió de valoració del present concurs estarà composta pels membres següents:
Titulars:
President:
Ferran Bargues Estellés, director Gabinet d'Estudis, Conselleria de Presidència.
Vocals:
- Catherine Acin Leroy, cap del Servici de Coordinació, Règim Jurídic i Personal, Conselleria de Presidència.
- Joaquín Ferrando Taverner, advocat coordinador, Conselleria de Presidència.
- Amparo Pont Garzarán, advocada coordinadora, Conselleria de Presidència.
- Teresa Gadea Cola, representant de la Direcció General d'Administració autonòmica.
Un representant del sindicat CCOO.
Un representant del sindicat UGT.
Un representant del sindicat CSIF.
Un representant del sindicat STAP-IV.
Un representant del sindicat IGEVA.
Vocal-secretària:
Mª José Rodríguez Blasco, directora de Servicis Contenciosos, Conselleria de Presidència.
Suplents:
President:
Ignacio Donderis Romero, director de Servicis Consultius, Conselleria de Presidència.
Vocals:
- Vicente Aznar Novella, cap del Servici Contractació i Gestió Administrativa, Conselleria de Presidència.
- Carlos Torres Gimeno, advocat Coordinador, Conselleria de Presidència.
- Pilar Donderis Romero, advocada Coordinadora, Conselleria de Presidència.
- Ana Masiá Llorca, representant de la Direcció General d'Administració Autonòmica.
Un representant del sindicat CCOO.
Un representant del sindicat UGT.
Un representant del sindicat CSIF.
Un representant del sindicat STAP-IV.
Un representant del sindicat IGEVA.
Vocal-secretària:
Mª José Alfonso Villanueva, advocada coordinadora, Conselleria de Presidència.
La comissió de valoració podrà sol·licitar de la Direcció General d'Administració Autonòmica la designació d'experts que, com a assessors, actuaran amb veu però sense vot.
El funcionament de la Comissió de Valoració s'ajustarà al que preveu el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, aprovat per Decret número 33/1999, de 9 de març, del Govern Valencià (DOGV núm. 3477, de 20 d'abril) i al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.
Tercer
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar des de l'endemà al de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar des de l'endemà al de la publicació de la present publicació.
València, 18 de juliol de 2008.- El director general d'Administració Autonòmica: Pedro Javier García Ribot.
ANNEX I
Oficines públiques
Alacant
Direcció Territorial de la Conselleria de Justícia i Administracions Públiques
Rambla Méndez Núñez, 41 (Torre Generalitat)
03291 Alacant
Telèfon: 679 381 032.
Fax: 816 096 698.
Telèfon Prop 012
(253 987 608 per a telefonades des de fora de la Comunitat Valenciana)
Castelló
Direcció Territorial de la Conselleria de Justícia i Administracions Públiques
C/ Major, 78
12763 Castelló de la Plana
Telèfon: 818 177 074.
Fax: 444 067 441.
Telèfon Prop 012
(284 336 318 per a telefonades des de fora de la Comunitat Valenciana)
València
Conselleria de Justícia i Administracions Públiques
Oficina Prop
C/ Historiador Chabàs, 2
46255 València
Telèfon Prop 012
(228 430 088 per a telefonades des de fora de la Comunitat Valenciana)